Anjing pemburu Finland

Anjing pemburu Finland ialah satu baka anjing yang pada asalnya dibiakbakakan untuk pemburuan kelinci dan rubah.

Perihal

Penampilan
Kepala anjing pemburu Finland adalah pendek, padat, dan kasar kepada sentuhan. Pola bulu ialah triwarna dengan sawo matang, pelana hitam dan tanda-tanda putih kecil di kepala, di kaki, di dada, dan di hujung ekor. Tinggi biasanya ialah  dan beratnya .

Perangai
Anjing pemburu Finland adalah ramah, tenang, dan tidak pernah agresif. Ia bertenaga dalam perburuan dan merupakan penjejak serba guna. Ia bekerja secara berdikari dan memburu buruannya dengan salakan ghairah.

Penjagaan

Senaman
Anjing pemburu Finland merupakan anjing pekerja bertenaga dengan stamina hebat. Ia memerlukan jalan kaki pantas dan panjang dan banyak larian serta permainan bebas. Jangka hayatnya ialah sekitar 2 tahun.

Bulu
Bulu licin dan pendek mudah dijaga. Pemberusan boleh dilakukan dengan berus bulu kejur kental dan syampu kering boleh digunakan kadang-kadang jika perlu. Bulunya tidak memerlukan mandi kecuali jika sangat kotor. Anjing pemburu Finland merupakan pesalin bulu sederhana.

Ataksia serebelum
Anjing pemburu Finland menghidap penyakit warisan, iaitu ataksia serebelum, yang memaksa eutanasia terhadap banyak anak anjing. Hal ini telah dijejak kepada satu mutasi tunggal pada gen yang dipanggil SEL1L. Sel-sel mutan mengalami gangguan dalam retikulum endoplasma masing-masing, lalu menyebabkan penyakit. Ada harapan bahawa suatu ujian dapat dimajukan untuk penyaringan untuk mutasi ini, lalu membiakbakakannya ke luar populasi baka.

Sejarah
Anjing pemburu Finland merupakan hasil program pembiakbakaan pada tahun 1800-an, yang membabitkan anjing-anjing pemburu Perancis, Jerman, dan Sweden. Matlamatnya adalah untuk mengembangkan baka anjing pemburu yang dapat bekerja di rupa bumi berbukit dan di dalam salji tebal. Anjing pemburu Finland telah menjadi salah satu baka anjing paling popular Finland. Sungguhpun baka ini sangat popular di Finland di Sweden, anjing ini agak jarang di tempat lain.

Lihat juga
 Senarai baka anjing
 Anjing pemburu bau
 Anjing pemburu bejar Alp
 Anjing pemburu bejar Westfalia
 Drever
 Kumpulan Anjing Pemburu Bau

Catatan

Rujukan

Pemburu Finland, Anjing
Pemburu Finland, Anjing
Pemburu Finland, Anjing
Pemburu Finland, Anjing